section_heading: Povijest
paragraph_text: Wen je sve te reforme provodio uz nedostatak bilo kakvih skrupula i obzira prema podanicima, što je posebno došlo do izražaja tijekom vladavine njegovog sina i nasljednika Yanga, kojemu su nedostajale očeve političke sposobnosti. Njegovi megalomanski projekti, a posebno Goguryeo-Sui ratni pohod na korejsku državu Goguryeo su financijski, ljudski i materijalno iscrpili njegove podanike, što se od početka 610-ih odrazilo kroz niz seljačkih ustanaka i buna, koji su na kraju doveli do Yangova ubojstva. Naime, 617. god. pobunjeni general Li Yuan (kasniji Car Gaozu od Tanga) proglasio je unuka cara Yanga, Yang Youa, carem pod imenom Car Gong od Suija, a cara Yanga je „počastio” titulom Taishang Huang (umirovljeni car) u zapadnoj prijestolnici Daxing (Chang'an). No, samo su zapovjednici pod Liovom kontrolom prihvatili ove promjene, za ostale zapovjednike car Yang je još uvijek bio službenim carem. Nakon što su vijesti o Yangovoj smrti 618. god. u Daxingu stigla do istočne prijestolnice Luoyanga, Li Yuan je maknuo cara Gonga i preuzeo prijestolje, osnovavši dinastiju Tang, no Sui službenici na dvoru u Luoyangu su proglasili Gongovog brata, Yang Tonga (kasnije poznatog kao Car Gong tijekom kratkotrajne vladavine Wang Shichonga kao cara države Zheng (鄭). U međuvremenu, Yuwen Huaji, general koji je ranije organizirao urotu za ubojstvo cara Yanga, proglasio je unuka cara Wena Yang Haoa carem, ali ga je dao ubiti 618. god. kako bi sebe proglasio carem kratkotrajne države Xu (許). mini|<center>mačevi dinastije Sui iz oko 600. god., pronađeni u blizini Luoyanga. Za dno mača u obliku slova “P” se vjeruje kako potječe s mačeva [[Sarmati|Sarmata ili Sasanida<ref>Stalna postavka muzeja Metropolitan u New Yorku]]